b'\n_START_ARTICLE_\nStanis\xc5\x82aw P\xc5\x82awski\n_START_SECTION_\nBiografija\n_START_PARAGRAPH_\nGim\xc4\x97 1883\xc2\xa0m. rugs\xc4\x97jo 6 d. Roki\xc5\xa1kyje, Motiejaus ir Onos Krikovskait\xc4\x97s \xc5\xa1eimoje. 1909 m. baig\xc4\x97 Rygos technikos universitet\xc4\x85. Po 1917 m. vasario revoliucijos Rusijoje \xc4\xafstojo \xc4\xaf Lenkijos socialist\xc5\xb3 partij\xc4\x85. 1917 m. bir\xc5\xbeel\xc4\xaf Sankt Peterburge i\xc5\xa1rinktas \xc4\xaf partijos komitet\xc4\x85. Po spalio revoliucijos gruod\xc5\xbeio m\xc4\x97nes\xc4\xaf i\xc5\xa1rinktas partijos tarybos pirmininku. 1918-1921 m. \xc4\xafsigal\xc4\x97jus bol\xc5\xa1evikams veik\xc4\x97 pogrindin\xc4\x97je socialist\xc5\xb3 partijoje. 1921 m. i\xc5\xa1vyko \xc4\xaf Lenkij\xc4\x85. 1922-1930 m. buvo Vilniaus darbo bir\xc5\xbeos vadovu ir darbo bei socialin\xc4\x97s apsaugos ministro patar\xc4\x97jas. Buvo Vilniaus miesto tarybos narys. 1922 m. i\xc5\xa1rinktas \xc4\xaf Lenkijos seim\xc4\x85 kaip Lenkijos socialist\xc5\xb3 partijos kandidatas, 1928 m. perrinktas. Nuo 1930 m. dirbo darbo inspektoriumi Ivano Frankivske, o nuo 1932 m. Lvove. 1939 m. sovietams u\xc5\xbe\xc4\x97mus Lvov\xc4\x85 dirbo miesto universitete d\xc4\x97stytoju. Miest\xc4\x85 okupavus vokie\xc4\x8diams dirbo chemijos mokytoju profesin\xc4\x97je mokykloje. Nuo 1945 m. spalio 15 d. dirbo Darbo ir socialin\xc4\x97s r\xc5\xabpybos ministerijoje. 1947 m. gegu\xc5\xbe\xc4\xaf paskirtas Darbo inspekcijos departamento vadovu. 1948 m. tapo Lenkijos komunist\xc5\xb3 partijos nariu. Mir\xc4\x97 1950\xc2\xa0m. rugpj\xc5\xab\xc4\x8dio 7 d. Brvinuve.'